Ħames persuni inqatlu f'attakk fi knisja fl-Afrika ta' Isfel, li x'aktarx seħħ waqt argument dwar it-tmexxija tagħha. Il-pulizija qalu li salvaw irġiel, nisa u tfal minn sitwazzjoni ta' ostaġġ fil-periferija ta' Johannesburg. Tal-inqas 40 persuna ġew arrestati, u l-pulizija żammew għadd ta' armi. Xhieda qalu li l-irġiel li daħlu fil-knisja Kristjana magħrufa bħala l-Knisja tal-Pentekoste kienu parti minn fazzjoni li timmilita kontra t-tmexxija tal-knisja. Fil-fatt qed jiġi rrappurtat li t-tmexxija tal-knisja kienet sors ta' ġlied mindu miet il-mexxej tagħha fl-2016.